Subject: EL tööstuse kiirendamise määruse (IAA) ettepanek ja tagasisidepalve
From: "Pedro Pokk - MKM" <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <
Cc: "Kaspar Peek - MKM" <[email-masked]>,Evelin Tõnisson - MKM <[email-masked]>
Date: Fri, 13 Mar 2026 12:11:37 +0200

Tere,

Euroopa Komisjon on avaldanud tööstuse kiirendamise määruse (Industrial
Accelerator Act, IAA) ettepaneku.

IAA eesmärgiks on tugevdada ELi tööstusbaasi kasvava ebaõiglase globaalse
konkurentsi ja suurenevate sõltuvuste taustal ELi-välistest tarnijatest,
toetades samal ajal tööstuse üleminekut puhtamatele, tulevikuvalmis
tehnoloogiatele. IAA-ga soovib Euroopa Komisjon tagada, et 2035. aastaks
moodustaks tööstustoodang 20% ELi SKPst. Ettepanek on üles ehitatud
kolmele sambale:

(i) loamenetluse lihtsustamine ja kiirendamine tootmisprojektidele, sh
tööstustootmise kiirendamise alade loomine. Ettepanek on luua ühtsed
juurdepääsupunktid kasutades ELi ärikukrut, kohustus luua üks loamenetluse
protseduur ühe taotlusega, mis hõlmab ühe projekti jaoks kõiki lubasid.
Eelkõige on silmas peetud energiamahukate tööstuste dekarboniseerimise
projektideks ette nähtud meetmed, et kiirendada loamenetlust.

(ii) nõudluse suurendamine madala süsinikusisaldusega Euroopas toodetud
tehnoloogiate ja toodete järele. Eeskätt läbi Made in EU nõuete
riigihangete ja avaliku toetuse skeemide jaoks teatud strateegilistes
sektorites nagu teras, tsement, alumiinium, autod ja nullnetotehnoloogiad.
Ettepanek hõlmab lisaks EL liikmesriikidele ettevõtteid ja tooteid
kaubanduspartneritelt kooskõlas rahvusvaheliste kohustustega sh
vabakaubanduslepped, tolliliit ja Government Procurement Agreement (GPA).

(iii) tingimused üle 100 miljoni euro suurustele väljaspoolt EL ja
partnerriike pärinevatele välisinvesteeringutele strateegilistes
sektorites, kus üksainus kolmas riik kontrollib üle 40% globaalsest
tootmisvõimsusest. Fookuses on neli sektorit: akud, elektri- ja
hübriidsõidukid, päikeseenergia ja kriitilised toormed. Eesmärk on tagada
tarnekindlus ja tehnoloogilised edusammud nendes sektorites. Antud
välisinvesteeringutele kehtivad lisanõuded, sh EL enamusosaluse nõue,
ühisettevõtete moodustamise nõue, vähemalt 50% EL tööjõu kasutamise nõue.

Lähemalt saab IAA algatusega tutvuda allpool toodud linkidel. Hetkel on
dokumendid kättesaadavad inglise keeles.

IAA ettepanek
<https://single-market-economy.ec.europa.eu/document/download/9bc8eb85-4d4
3-4025-be7b-c86b9f3648ec_en?filename=Proposal%20establishing%20measures%20
for%20industrial%20capacity%20and%20decarbonisation%20in%20strategic%20sec
tors%20.pdf>

Lisad
<https://single-market-economy.ec.europa.eu/document/download/99174b0d-bcd
a-4039-9157-62725439d010_en?filename=Annexes%20to%20the%20proposal.pdf> ,
mis täpsustavad strateegiliste sektorite nimekirja ning madala
süsinikusisalduse ja EL sisu nõudeid.

Lisaks soovitan tutvuda ka Komisjoni pressiteatega
<https://ec.europa.eu/commission/presscorner/detail/et/ip_26_515>  ning
küsimuste-vastustega
<https://ec.europa.eu/commission/presscorner/detail/et/qanda_26_516> , mis
on mõlemad kättesaadavad eesti keeles ning aitavad IAA sisu selgitada.

Kuna IAA puudutab olulisi teemasid nagu EL eelistamine/Made in EU ja
välisinvesteeringute sõelumine, siis koostab MKM IAA ettepanekule Eesti
seisukohad.

Palume Teil tutvuda vastavate ettepanekutega ning anda tagasisidet
järgmistele küsimustele:

1.	Kas IAA lisas 1 toodud strateegiliste sektorite loetelu on piisav?
Strateegiliste sektorite nimekiri vastavalt IAA lisa 1 on: energiamahukad
tööstused (paberi, koksi ja puhastatud naftatoodete, kemikaalide ja
keemiatoodete, kummi- ja plastiktoodete, mittemetallmineraalide,
mitteväärismetallide tootmine), autotööstus (sh sõidukid ja
järelhaagised), nullnetotehnoloogiad (nullnetotehnoloogiate määruse
tähenduses
<https://eur-lex.europa.eu/legal-content/ET/TXT/?uri=CELEX:32024R1735#:~:t
ext=Artikkel%C2%A04-,Nullnetotehnoloogiate%20loetelu,-1.%C2%A0%C2%A0%C2%A0
K%C3%A4esoleva%20m%C3%A4%C3%A4ruse> ).
2.	Kas riigihangetes Made in EU nõuete kasutuselevõtt IAAs toodud
tingimustel on teie vaatest asjakohane?
3.	Kas pakutud sektorid (teras, tsement, alumiinium, autod ja
nullnetotehnoloogiad) milles riigihangetes EL tooteid eelistada on
piisavad, või oleks lisaks olulisi sektoreid, milles Euroopa eelistamist
peaks kasutama?
4.	Kuidas suhtute Made in EU teemas lisaks EL liikmesriikidele
partnerriikide kaasamisse läbi EEA lepingu ja vabakaubanduslepete jm
lepete? Kas kaasatud EL väliste riikide ring sobib, peaks olema kitsam või
laiem?
5.	Milline oleks teie vaatest ettepaneku mõju seada lisatingimused
väljastpoolt EL tulevatele välisinvesteeringutele, mille maht on üle 100
mln euro sektorites, kus üks riik kontrollib üle 40% globaalsest
tootmisest?
6.	Kas küsimuses 5. toodud välisinvesteeringutele loodavad
lisatingimused nagu EL enamusosaluse nõue, ühisettevõtete moodustamise
nõue, vähemalt 50% EL tööjõu kasutamine, on teie vaatest sobivad?
7.	Kas välja toodud nõuded madala süsinikusisaldusega terasele,
alumiiniumile ja betoonile on mõistlikud?

a.	Terase puhul on nõue riigihangetes kasutada ehitistes, taristus ja
autodes vähemalt 25% madala süsinikusisaldusega terast.
b.	Alumiiniumi puhul on nõue riigihangetes kasutada ehitistes,
taristus ja autodes vähemalt 25% madala süsinikusisaldusega ning EL
päritolu alumiiniumi.
c.	Betooni ja mördi puhul on nõue riigihangetes kasutada ehitistes ja
taristus 25% madala süsinikusisaldusega ning EL päritolu betooni/tsementi
ja mörti.

8.	Millised on teie jaoks suurimad väljakutsed loamenetlusega ja kas
teie hinnangul IAA-s pakutud lähenemine aitaks nendega toime tulla?

Ootame teie tagasisidet nii nendele küsimustele kui muudele IAAs
sisalduvatele ettepanekutele, et seisukohad saaksid võimalikult
põhjalikud. Palume tagasiside saata hiljemalt 7. aprilliks aadressil
[email-masked] <mailto:[email-masked]>  .

Olete oodatud osalema ka 31. märtsil toimuval IAA seisukohtade kujundamise
vahekohtumisel, leiate selle kutse manuses.

Parimat,

Pedro Pokk

	Pedro Pokk
rahvusvahelise koostöö nõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 5787 3098  <mailto:[email-masked]> [email-masked]
 <https://www.mkm.ee> www.mkm.ee | Suur-Ameerika 1, Tallinn

Subject: IAA seisukohtade kujundamise vahekohtumine
From: "Kaspar Peek - MKM" <[email-masked]>
To: "Kaspar Peek - MKM" <[email-masked]>, "Pedro Pokk - MKM" <[email-masked]>,Maria Värton <[email-masked]>, "Eili Lepik" <[email-masked]>, "Eliise Merila" <[email-masked]>
Cc: Evelin Tõnisson - MKM <[email-masked]>, "kadi.avingo" <[email-masked]>, "Maris Ots - MKM" <[email-masked]>, "Kadi Avingo - MKM" <[email-masked]>
Date: Fri, 13 Mar 2026 12:04:16 +0200

Kaspar Peek
tööstusvaldkonna juht
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 5193 1015

-----Original Appointment-----
From: Kaspar Peek - MKM
Sent: Friday, March 13, 2026 12:01 PM
To: Kaspar Peek - MKM; Pedro Pokk - MKM; Maria Värton; Eili Lepik; Eliise 
Merila
Cc: Evelin Tõnisson - MKM; kadi.avingo; Maris Ots - MKM; Kadi Avingo - MKM
Subject: IAA seisukohtade kujundamise vahekohtumine
When: teisipäev, 31. märts 2026 13:00 – 14:20 (UTC+02:00) Helsingi, Kiiev, 
Riia, Sofia, Tallinn, Vilnius.
Where: Microsoft Teamsi koosolek; SA1 Vesipruul T2 k11 (kuni 10 kohta)

MKM teeb lühitutvustuse ja seejärel on võimalus kõigil esialgseid seisukohti 
ja tagasisidet jagada.

Kohtumise eesmärk on enne lõpliku tagasiside edastamist märkamisi jagada, et 
kellelgi ei jääks olulised punktid tähelepanuta.

________________________________________________________________________________

Microsoft Teamsi koosolek

Liitu: 
<https://teams.microsoft.com/meet/39763767678577?p=DakJ4wHgJ6o7UDsy8l> 
https://teams.microsoft.com/meet/39763767678577?p=DakJ4wHgJ6o7UDsy8l

Koosoleku ID: 397 637 676 785 77

Pääsukood: hh2wt6Ze

  _____

 <https://aka.ms/JoinTeamsMeeting?omkt=et-EE> Kas vajad abi? | 
<https://teams.microsoft.com/l/meetup-join/19%3ameeting_MWNhMDI4MDgtNjAxNi00NGRlLWJkMzEtZmE4NjA5ZWY5MmRh%40thread.v2/0?context=%7b%22Tid%22%3a%228fe098d2-428d-4bd4-9803-7195fe96f0e2%22%2c%22Oid%22%3a%225681bcd8-2e94-4709-afb6-b02e6e747ca8%22%7d> 
Süsteemiviide

Korraldajatele: 
<https://teams.microsoft.com/meetingOptions/?organizerId=5681bcd8-2e94-4709-afb6-b02e6e747ca8&tenantId=8fe098d2-428d-4bd4-9803-7195fe96f0e2&threadId=[email-masked]&messageId=0&language=et-EE> 
Koosolekusuvandid

________________________________________________________________________________